# ТҮСІНДІРМЕ ЖАЗБА «Салық салу объектілері және (немесе) салық салуға байланысты объектілер туралы және осындай объектілері бар салық төлеушілер туралы мәліметтерді ұсыну бойынша жер учаскелері мен жылжымайтын мүлікті есепке алуды және тіркеуді жүзеге асыратын "Азаматтарға арналған үкімет" мемлекеттік корпорациясы мен мемлекеттік кірістер органының өзара іс-қимыл жасау қағидаларын бекіту туралы»

# Бірлескен бұйрығы

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына, сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасы Салық кодексінің 52-бабы 2-тармағының 3) тармақшасына сәйкес әзірленген.

**3. Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі (тиісті есептеулер, қаржыландыру көзіне сілтеме, Республикалық бюджеттік комиссия шешімінің көшірмесі түсіндірме жазбаға міндетті түрде қоса беріледі).**

Жобаны қабылдау республикалық бюджеттен қаржы бөлуді талап етпейді.

**4. Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау әлеуметтік-экономикалық және/немесе құқықтық теріс салдарға әкелмейді.

**5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар)үшін оларды егжей-тегжейлі сипаттай отырып, күтілетін нәтижелердің нақты мақсаттары мен мерзімдері.**

Жобаны қабылдаудың мақсаты салық салу объектілері және (немесе) салық салуға байланысты объектілер туралы және осындай объектілері бар салық төлеушілер туралы мәліметтерді ұсыну бойынша жер учаскелері мен жылжымайтын мүлікті есепке алуды және тіркеуді жүзеге асыратын "Азаматтарға арналған үкімет" мемлекеттік корпорациясы мен мемлекеттік кірістер органының өзара іс-қимыл жасау қағидаларын бекітуболып табылады.

Жобаның күтілетін нәтижесі төлемдерді есептеудің дұрыстығы, өндіріп алудың толықтығы және бюджетке уақтылы аудару, сондай-ақ уәкілетті мемлекеттік және жергілікті атқарушы органдармен салыстырып тексеру жүргізу бөлігінде жергілікті салықтар, сондай-ақ алымдар мен төлемдер бойынша Мемлекеттік кірістер органдарына мәліметтер берудің дұрыстығы мен уақтылығы мәселелері бойынша бақылауды жүзеге асыру.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.**

Қажет етпейді.

**7. Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілерінің шығындарын төмендетуді және (немесе) ұлғайтуды растайтын есептеулердің нәтижелері.**

Қажет етілмейді.

**Қазақстан Республикасының**

**Қаржы министрі М. Такиев**